28. novembril 2024 toimunud istungi ülevaade

* Otsustati kinnitada revisjonikomisjoni kontrolli tulemused.
* Kuulati OÜ Alutaguse Halduse juhatuse liiget Hannes Niinepuud, kes rääkis ettevõtte tegevustest ja tulevikuplaanidest.
* Otsustati võõrandada Kaevumaja kinnistu Konsu külas MTÜ Konsu Küla Seltsile.
* Tunnistati kehtetuks Remniku küla Allika detailplaneering.
* Võeti vastu määrus nr 71„Vanema poolt kaetavate kulude katmise kord Alutaguse valla koolieelsetes lasteasutustes“, millega muutub lasteaia osalustasu 50 eurole kuus. Teisele lapsele on osalustasu 35 eurot. Kolmas ja iga järgmine lasteaias käiv laps, samast perest, on osalustasust vabastatud. Alutaguse valla lapsed toiduraha ei maksa (v.a juulikuu valverühmas). Juulikuu valverühma osalustasu on 177 eurot, millele lisandub toiduraha. Lasteasutuse aastaringse või hooajalise tegutsemise ja lasteasutuse lahtioleku aja otsustab vallavalitsus hoolekogu ettepanekul.
* Otsustati katkestada haridusleppe menetlus, kuni riik on taganud kohustuste täitmiseks vajalikud rahalised vahendid.
* Otsustati anda Alutaguse Vallavalitsusele luba rahalise kohustuse võtmiseks autode liisingusse võtmiseks.
* Anti nõusolek meetmes „Kohalike omavalitsuste võimestamine roheliste investeeringute tegemisel“ osalemiseks, rahalisi kohustusi vallale meetmes osalemisega ei kaasne.
* Volikogule jagati informatsiooni, et uue jäätmekava koostamise protsess on algatatud.
* Volikogu istungi protokoll, vastuvõetud otsused ja määrused leitavad dokumendiregistrist: <http://delta.andmevara.ee/alutaguse_vald/>
* Volikogu istungi salvestis: <https://pilv.alutagusevald.ee/s/28_11_2024_volikogu>